钦定古今图书集成/理学汇编/经籍典/第003卷 > 辽
## 钦定古今图书集成/理学汇编/经籍典/第003卷 > 辽

### 太宗大同元年取晋图籍石经而北

按《辽史太宗本纪》：“大同元年正月丁亥朔，备法驾入
汴，御崇元殿，受百官贺。三月壬寅，晋诸司僚吏、嫔御、
宦寺、方技、百工、图籍、历象、石经、铜人、明堂刻漏、太常
乐谱、诸宫悬卤簿法物及铠仗，悉送上京。”　按《文学
传序》：“太宗入汴，取晋图书礼器而北，然制度渐以修
举。”

====圣宗统和元年侍读学士马得臣录唐高祖太宗元宗三纪行事可法者以进====按《辽史圣宗本纪》，不载。　按《马得臣传》：圣宗即位，兼
侍读学士。上阅唐高祖、太宗、元宗三纪，得臣乃录其
行事可法者进之曰：“臣闻二帝耽玩经史，数引公卿
讲学，至于日昃，故当时天下翕然向风，以隆文治。今
陛下游心典籍，分解章句，臣愿研究经理，深造而笃
行之，二帝之治不难致矣。”

### 开泰元年八月诏赐铁骊那沙五经各一部

按《辽史圣宗本纪》：“开泰元年八月丙申，铁骊那沙乞
赐佛像、儒书。诏赐护国仁王佛像一，《易》《诗》《书》《春秋》《礼
记》各一部。”

### 太平 年以杨晰通五经授秘省校书郎

按《辽史圣宗本纪》，不载。　按《杨晰传》：“晰幼通五经大
义，圣宗闻其颖悟，诏赋诗，授秘书省校书郎。”

### 兴宗重熙十五年诏萧韩家奴译诸书

按《辽史兴宗本纪》，不载。　按《萧韩家奴传》，“重熙十五
年，诏译诸书。韩家奴欲帝知古今成败，乃译”《通历》《贞
观政要》《五代史》。

### 道宗清宁元年十二月诏颁五经传疏于学

按《辽史道宗本纪》：“清宁元年十二月，诏设学养士，颁
《五经》传疏，置博士、助教各一员。”

清宁十年。冬十一月。命儒臣校雠经籍。

按《辽史道宗本纪》：“清宁十年冬十一月丁丑，诏求干
文阁所阙经籍，命儒臣校雠。”

### 大安二年春正月召赵孝严王师儒等讲五经大义按辽史道宗本纪大安二年春正月癸丑召权翰林学士赵孝严知制诰王师儒等讲五经大义

大安五年三月癸酉诏谕学者当穷经明道。

按《辽史道宗本纪》云云。

### 天祚帝乾统 年宫中见读书者辄斥

按《辽史天祚帝本纪》，不载。　按《宗室晋王传》：“小字敖
卢斡，天祚皇帝长子。性乐道人，善矜人不能，时宫中
见读书者辄斥。敖卢斡尝入寝殿，见小底茶剌阅书，
因取观。会诸王至，阴袖而归之，曰：‘勿令他人见也’。”一
时号称长者。